O rebalansu Budžeta BPK-a Goražde za 2009.godinu razgovarano na press konferenciji kantonalnog ministra za finansije\nIzjednačavanje položaja svih budžetskih korisnika na prostoru FBiH- šansa za ovaj kanton\nMinistar za finansije u Vladi BPK-a Goražde Muhidin Pleh održao je 01.09.2009. godine press konferenciju na kojoj je bilo riječi o nedavno usvojenim izmjenama i dopunama Budžeta BPK-a Goražde za 2009.godinu.\nBudžet Bosansko-podrinjskog kantona za 2009.godinu, prema riječima ministra Pleha, usvojen je krajem trećeg mjeseca tekuće godine, u iznosu od nepunih 41 milion KM.\nIzvršenje Budžeta, zaključno sa 30.06.2009.godine, iznosilo je 6 miliona i sto hiljada KM, što je 15 % u odnosu na planiranu projekciju budžeta za 2009.godinu. Zbog smanjenog priliva sredstava, Ministarstvo finansija predložilo je 17.04.2009.godine Vladi, a Vlada je taj prijedlog usvojila, da se ide u uravnoteženje budžeta, odnosno, obustavu dijela rashoda. Kako pomenuta odluka nije dala očekivane rezultate, krajem maja i početkom juna, Vlada je , na osnovu Zakona o budžetima i proračunima u Federaciji BiH i Zakona o izvršenju Budžeta BPK-a Goražde za 2009.godinu, donijela Odluku da se krene sa pripremom rebalansa Budžeta BPK-a Goražde. Ministar finansija, iznio je, takođe, i podatak da je finansijsku situaciju ovog kantona, koji ekonomski nije održiv, dodatno zakompliciralo smanjenje naplate prihoda po osnovu indirektnih poreza za 12 %, kao i to da do današnjeg dana, Bosansko-podrinjskom kantonu Goražde nisu doznačena grantovska sredstva sa nivoa Vlade Federacije.\nZbog nedostataka finansijskih sredstava, Federalno ministarstvo finansija tražilo je od od svih kantona da prema smjernicama nacrta Interventnog zakona, izvrše rebalanse svojih budžeta.\nBosansko-podrinjski kanton Goražde ispunio je zahtjeve Federalnog ministarstva finansija, ali, kako naglašava gospodin Pleh, nije prihvaćeno prvobitno smanjenje od planiranih 40 na 36 miliona KM.\n– Mi smo, već, u projekcijama budžeta za 2009.godinu, značajno, smanjili tranfere nižim nivoima vlasti, od prvobitnih 1.600.000 KM u 2008.godini na 960.000 KM , a nismo takođe, bili u mogućnosti izvršiti umanjenje sredstava za podsticaj industrijskoj i poljoprivrednoj proizvodnji. Federalno ministarstvo djelimično je prihvatilo naše obrazloženje, tako da su nakon niza sastanaka sa federalnim zvaničnicima i dva skupštinska zasijedanja, usvojene izmjene i dopune Budžeta BPK-a Goražde u iznosu od 38,9 miliona KM. To je minimum izvršenja budžeta ispod kojeg se ne može ići, – naglašava kantonalni ministar za finansije Muhidin Pleh. Njegovo izvršenje je, naravno, moguće tek pod pretpostavkom da ovaj kanton od strane Vlade Federacije BiH dobije kredit u iznosu od 8,7 miliona KM , kao i grantovska sredstva u iznosu od 4 miliona KM.\n– Ukoliko BPK-a Goražde na prvom ocjenjivanju, zakazanom za 15- 16. septembar dobije pozitivnu ocjenu vezanu za ispunjenje uvjeta iz stand-by aranžamana sa MMF-om , stiču se pretpostavke za kreditno zaduženje od strane Vlade Federacije, te da po prvi put imamo izvršenje budžeta u prihodovnoj strani u odnosu na rashodovnu- ističe ministar Pleh.\nVlada Bosansko-podrinjskog kantona je od prvog dana, prema riječima ministra Pleha, sasvim odlučno i jasno opredijeljena za maksimalne uštede u Budžetu i mi smo jedan od rijetkih kantona koje su slijedile smjernice fiskalnog tijela i u izradi budžeta za 2009.godinu smanjili izdatke za materijal i ostale troškove za 20%. Budžet kantona, u kojem 17,5 miliona otpada na plaće budžetskih korisnika, i u kojem su samo 34, 4 % vlastiti prihodi, neodrživ je bez pomoći sa viših nivoa vlasti. Drugi kantoni su imali prostor za uštedu smanjenjem veoma visokih izdvajanja za tople obroke , tako da nisu morali smanjivati plaće svojim budžetskim korisnicima, što sa našim kantonom, kome konstatno nedostaju sredstva, nije slučaj. Plaće budžetskim korisnicima na prostoru BPK-a Goražde smanjene su za 10%, a šansu za poboljšanje trenutnog stanja i bolji položaj budžetskih korisnika, ministar Pleh vidi u donošenju krovnog zakona i harmonizacijom propisa, čijom primjenom bi došlo izjednačavanja plaća svih korisnika budžeta na prostoru cijele Federacije.\n– Vlada BPK-a Goražde podržava donošenje ovog zakona i ovo je velika šansa za naš kanton i naše budžetske korisnike – ističe ministar finansija Muhidin Pleh, koji ocjenjuje da bi za njegovu primjenu trebalo obezbijediti dodatnih 4-5 miliona KM.


Stevanović zadovoljan uslovima u Kini - Uvoz iz Kine\nStevanović zadovoljan uslovima u Kini\nSrpski fudbalski trener Goran Stevanović pre desetak dana je preuzeo kineski Ćingdao Donon i ističe da je prezadovoljan uslovima u novom klubu. "Plavi" je stigao u Kinu osam kola pre kraja šampionata, kako bi pokušao da ekipi obezbedi opstanak u eliti, a za tako nešto prema procenama je potrebno da se ostvare t\nKategorija: Vesti iz arhive Objavljeno 20 septembar 2013\nDatum poslednje izmene 20 septembar 2013\nSrpski fudbalski trener Goran Stevanović pre desetak dana je preuzeo kineski Ćingdao Donon i ističe da je prezadovoljan uslovima u novom klubu. "Plavi" je stigao u Kinu osam kola pre kraja šampionata, kako bi pokušao da ekipi obezbedi opstanak u eliti, a za tako nešto prema procenama je potrebno da se ostvare tri pobede. Zadatak nimalo lak, s obzirom na težak raspored, pošto Ćingdao naredne dve utakmice igra na strani.\nIako radi tek nešto više od deset dana, svi u klubu su izuzetno zadovoljni dosadašnjom saradnjom, a napredak u svakom segmentu je i više nego očigledan, uprkos porazu od Šandonga na Stevanovićevom debiju proteklog vikenda.\n- Veoma sam zadovoljan uslovima koje imam za rad. Predstoji nam teška borba za opstanak u elitnom društvu. Veliki sam borac i optimista i verujem da ćemo uspeti u tome, rekao je Stevanović.\nFudbaleri Ćingdaoa su u duelu sa Šandongom, koji je inače bio debitantski za srpskog stručnjaka na klupi Kineza, dominirali u prvom poluvremenu, a samo sticajem nesrećnih okolnosti nisu uspeli da dođu do gola. Ćingdao se trenutno nalazi van opasne zone, na 14. mestu, ali će u poslednjih šest kola ove sezone Stevanovićevi izabranici morati da se potrude da bi i definitivno obezbedili opstanak.\n- Nemamo mnogo vremena i svaki trenutak ćemo iskoristiti za uigravanje i pripreme za duele koji nam predstoje. Moramo da uđemo u pozitivnu seriju i počnemo da razmišljamo kao pobednici, naglasio je srpski stručnjak.\nSledeća ⇨ Bojana i Vesna odlično startovale u Kini\nPrethodna ⇦ Nastavlja se suradnja Kine i Crne Gore na izgradnji autoceste Bar-Boljare


Po 1.000 KM interventne pomoći porodicama poplavljenih domova - Portal 072info\nPorodicama čiji su domovi stradali u poplavama po 1.000 KM interventne pomoći, proglašen prestanak stanja prirodne nesreće na području Kaknja\nUtorak, 5. februar 2019. godine, 14:30 sati: Općinski štab civilne zaštite Kakanj kojim komanduje Aldin Šljivo donio je odluku da se porodicama čiji su domovi poplavljeni dodijeli po 1.000 KM interventne pomoći.\nOdluka se odnosi na stambene objekte u kojima se stanuje, a slijedi i popis šteta u svim kućama, na pomoćnim objektima, poslovnim prostorima i infrastrukturi nakon čega će se definirati modaliteti pomoći.\nŠtab je donio i odluku o prestanku stanja prirodne nesreće u Kaknju.\nU Kaknju se jučer i danas intenzivno radilo na sanaciji posljedica poplava i vodenih bujica. Realizirane su brojne aktivnosti na sanaciji oštećenih puteva, kanalisanju potoka, čišćenju od mulja, sapiranju saobraćajnica…


Servisirane verzije operativnog sistema Windows 10: najčešća pitanja\nAko je uređaj van usluge, on više ne prima bezbednosne ispravke od korporacije Microsoft i može da postane ranjiviji na bezbednosne rizike i viruse. Zbog toga preporučujemo da ažurirate na najnoviju verziju operativnog sistema Windows 10.\nDa biste ažurirali najnoviju verziju operativnog sistema Windows 10, kliknite na dugme Ažuriraj odmah.\nKoje verzije operativnog sistema Windows 10 su trenutno servisirane?\nPogledajte prikaz Windows ciklusa za životni ciklus da biste videli koje verzije su trenutno servisirane.\nKako da znam koju verziju operativnog sistema Windows 10 koristim?\nU polju za pretragu na traci zadataka otkucajte winver , a zatim pritisnite taster ENTER. Otvoriće se dijalog Osnovni podaci o operativnom sistemu Windows gde ćete videti verziju operativnog sistema Windows 10 koja radi na uređaju.\nMožete da uporedite verziju sa onim što je navedeno na listu sa komandama životnog ciklusa , kako biste se uverili da uređaj radi pod poslednjom verzijom operativnog sistema Windows 10.\nPotrebna vam je pomoć tokom nadogradnje na najnoviju verziju operativnog sistema Windows 10?\nAko vam je potrebna pomoć za ažuriranje ličnog uređaja, pogledajte članak Rešavanje problema prilikom ažuriranja operativnog sistema Windows 10 ili Povezivanje sa иlanom našeg tima za podršku.\nIT profesionalci bi trebalo da provere naš Vodič za Ažuriranje Windows 10 u preduzeću Enterprise za više informacija određenih za Windows 10 za preduzeća.\nŠta se dešava ako nastavim da koristim verziju operativnog sistema Windows 10 koja je dostigla kraj usluge?\nRačunar će i dalje funkcionisati, ali može da postane ranjiviji na bezbednosne rizike i viruse zato što nećete primati nove bezbednosne ispravke ili druge ispravke kvaliteta. Zbog toga preporučujemo da ažurirate na najnoviju verziju operativnog sistema Windows 10, kao što je opisano iznad i da nastavite da budete ažurni. Microsoft nudi besplatnu podršku da biste se uverili da imate najnovije ispravke i da je potrebno da vaš uređaj bude ažuran pre nego što pomogne sa drugim problemima tehničke podrške.\nKoje verzije su dostigle završetak usluge?\nDa biste verifikovali datum završetka usluge za izdanje i verziju operativnog sistema Windows 10, pogledajte listu podataka "Windows ћivotni ciklus".


Đurić osudio nasilje nad Srbima u Petriču kod Kline\nDirektor Kancelarije za KiM Marko Đurić najoštrije osuđuje nasilje nad Srbima koji nameravaju da obeleže hrišćanski praznik Svete Trojice u Petriču kod Kline, te očekuje "od privremenih institucija samouprave u Prištini i međunarodnih institucija da osiguraju poštovanje prava na slobodu kretanja i ispovedanje vere srpskim hodočasnicima".\nĐurić je naglasio da se Srbi iz Metohije godinama sistematski sprečavaju da hrišćanske praznike obeleže u svojim selima.\n"Oni koji faktički danas obavljaju vlast na terenu ne preduzimaju nikakve mere kako bi tu vrstu ekstremističkog ponašanja sankcionisali i suzbili. Današnji anticivilizacijski protest kod Kline pokazuje da ekstremistima nije dovoljno to što su Srbi poterani iz Metohije, već da se želi potpuno iskorenjivanje i zatiranje svakog sećanja na srpsko postojanje u tom delu naše južne pokrajine", kazao je Đurić, navodi se u saopštenju.\nIstiče, da u kontekstu današnje blokade prilaza porušenoj pravoslavnoj crkvi u Petriču, postaje sasvim jasno da i "nedopustivi građevinski radovi u blizini manastira Visoki Dečani nisu bili incident, već posledica sveopšte društvene klime u kojoj se organizovano negira i uništava sve što asocira na srpsko prisustvo na Kosovu i Metohiji".\n"Takvoj vrsti isključivosti, netolerancije i mržnje nema mesta u savremenoj Evropi i insistiram da se u ime čovečnosti ali i evropskih vrednosti prekine nasilje nad pravoslavnim narodom na Kosovu i Metohiji", zaključio je Đurić.


sreda, 11. okt 2017, 21:05\nŠta spaja Srbiju i Tunis i zašto publika u Čikagu ovacijama dočekuje srpske pozorišne predstave?\nNa poziv Ministarstva kulture i Ministarstva spoljnih poslova Republike Tunis, članovi folklornog ansambla i narodnog orkestra Centra za očuvanje tradicije i kulture ,,Termoelektrane Nikola Tesla'' iz Obrenovca boravili su dvadeset i dva dana u Tunisu, uzevši učešće na dvanaest prestižnih međunarodnih festivala umetničkog stvaralaštva. Oni su gosti Magazina, a na vezi ćemo imati i ambasadora Republike Srbije u Tunisu, gospodina Nikolu Lukića.\nKako funkcioniše mešoviti brak, između Tunižanina i Srpkinje, čućete od Mohameda i Sanje.\nJoš jedan način da sa Srbijom budete na vezi su i novi muzički projekti Radio-televizije Srbije koji ove jeseni kreću sa emitovanjem na programima RTS 1 i RTS Satelit - 60 najlepših narodnih pesama i Luda noć.\nGosti Magazina su muzički urednici Uroš Marković i Dušan Šukletović, kao i kolega Milan Popović. Dve, od šezdeset odabranih pesama, uživo u studiju Magazina, izvešće Merima Njegomir i Čeda Marković.\nTokom severnoameričke turneje, kultna pozorišna predstava autora Uglješe Šajtinca „Hadersfild" gostovala je i u Čikagu. Kako su na ovacije čikaške publike reagovali glumci Goran Šušljik, Žarko Laušević i Nebojša Glogovac?


Завод за заштиту природе Србије - Prekogranična saradnja\nU cilju daljeg unapređenja saradnje u programima zaštite prirode na poziv Republičkog zavoda za zaštitu kulturno-istorijskog nasleđa Republike Srpske predstavnici Zavoda za zaštitu prirode Srbije učestvovali su na tematskom satanku 25. decembra u Banja Luci.\nDomaćin satsnka bio je v.d. direktora Zavoda Slobodan Nagradić, dok je delegaciju Zavoda iz Srbije predvodio direktor Aleksandar Dragišić. U radu sastanka iz Zavoda za zaštitu prirode Srbije učestvovali su i pomoćnici direktora Marija Trikić i Goran Sekulić. Potvrđujući odranije uspostavljene dobre veze, predstavnici insitucija za zaštitu prirode u Srbiji i Republici Srpskoj dogovorili su nove aktivnosti kako bi saradnja bila još uspešnija.\nU cilju sistemske realizacije predloženih polja saradnje dogoverno je potpisivanje novog Memorandum o saradnji, konkretizacija zajedničkih akcija u zaštiti biodiverziteta i nastavak rada vezan za proceduru proglašenja prekograničnog Rezervata biosfere „Drina“. U planu je da ovaj prekogranični rezervat na strani Srbije obuhvati Nacionalni park „Taru“, Park prirode „Mokru Goru“ i Predeo izuzetnih odlika „Zaovine“, a na području Republike Srpske Nacionalni park „Drinu“ na teritoriji Srebrenice čije je proglašenje u toku i delove opština Rogatica.\nNastavak postignutih dogovora očekuje se za 60 dana kada je zakazan sledeći radni sastanak u Beogradu.


EXPRES VESTI - Za koga će glasati američki Srbi?\nVAŠINGTON - Iako ne postoje statistike niti ankete koje bi izmerile raspoloženje srpske dijaspore, mogu se uočiti određeni trendovi, a koja će platforma biti bliža američkim Srbima zavisi od njihovih zanimanja, generacije, ali i geografije, tvrdi "Glas Amerike".\n"U većim gradovima ćete naći više glasača koji podržavaju demokrate, ljudi koji možda rade u američkoj vladi, akademiji, to su poslovi koji dobijaju platu redovnu i ne utiče toliko razlika republikanaca i demokrata. U biznisu, naši ljudi koji žive na srednjem Zapadu, kao moj otac i mnogi koje sam poznavala, koji su biznismeni, imaju nekretnine, a to je baš veliki deo našeg naroda u glavnom delu Amerike, oni definitivno vide razliku u ekonomskim principima demokrata i republikanaca", navodi ona.\n"Mislim da Srbi u Americi kao i u Srbiji i Republici Srpskoj uglavnom tradicionalni, a demokrate u Americi podržavaju više liberalne društvene stavove što oni možda ne podržavaju kao što su gej brakovi i druge teme", smatra predsednica Srpskog instituta u Vašingtonu.\n"Glas Amerike" navodi da s druge strane Aleksandra Škorić iz Vašingtona, pripadnica mlađe generacije dijaspore, kaže da se nikad ne bi opredelila za republikanske kandidate.\n"Oni nemaju ništa zajedničko sa mojim načinom razmišljanja", rekla je Škorićeva, koja spada u takozvane "Bernijevce", jer smatra da je demokrata Berni Sanders čist kandidat koji ne služi ničijim interesima.\n"Naša generacija Srba koji žive ovde u Americi, mlađa je generacija koja je došla ovde u svojoj petnaestoj, šesnaestoj godini. Recimo, mi uopšte nemamo porodiljsko, ako želimo da imamo decu, moramo da uzmemo neplaćeno tri meseca da bi bili kod kuće uz decu", kazala je Škorićeva.\n"Ja sam u to vreme dosta išla na televizije i nastupala u nekim emisijama, i naši ljudi su videli da su republikanci više podržavali moje stavove i definitivno nisu podržavali bombardovanje Srbije koje su demokrate podržavale. To je veliki razlog, i znaju da ako Hilari Klinton dođe na vlast, po pitanju Balkana bi se obratila i posavetovala sa svojim mužem i mislim da to ne bi bilo najbolje za naš narod", ocenjuje ona.\n"Glas Amerike" navodi da Hilari Klinton ipak ima svoje pristalice u malom delu srpske dijaspore. Iako nisu želeli da govore pred kamerom, to su pripadnici mlađe, liberalnije generacije koja se zalaže za demokratske ekonomske i društvene principe i smatra da je Hilari efikasniji kandidat da ih sprovede. Za njih je američka politika 90-ih deo prošlosti, sa čim se slaže i Aleksandra Škorić.\n"Mislim da prošlost mora ostati u prošlosti, moramo da se brinemo o budućnosti naše dece", ocenila je Škorićeva.\n"Nedavno smo išli na jedan skup mladih Srba stručnjaka u Baltimoru, za donaciju slepom dečaku iz Hercegovine koji treba da ide na operaciju. Svako je doneo nešto od hrane, bilo je tu puno pita... Mi smo doneli Bernijeve značke i do kraja sastanka 60 odsto naših ljudi je nosilo značke Bernijeve na reveru...", rekla je ona.\nK2_MORE_IN_THIS_CATEGORY « Mekalister: Što pre otvoriti poglavlja 23 i 24\tPlamen progutao srpsku pravoslavnu crkvu na Menhetnu »


MELENAČKO DRUŠTVO PČELARA ORGANIZUJE SAJAM MEDA\nMarch 20, 2017 March 20, 2017 AUTOR: ZRENJANINSKI\nMELENCI – Melenačko društvo pčelara “Rusanda” priprema se za treći po redu Sajam meda koji će se održati 26. marta u centru sela.\n– Ove godine rešili smo da pozovemo pčelare, proizvođače pčelarske opreme, ali i zanatlije koje se bave starim zanatima, kao i naše udruženje žena, da i oni izlože svoje proizvode – kaže za portal zrenjaninski.com Milan Popov, predsednik udruženja “Rusanda”. – Naše udruženje, inače, ima 30-tak članova i oko 1.500 košnica, dodaje Popov.\nGost ovogodišnjeg sajma biće Rodoljub Živadinović, predsednik SPOS-a, a sajam će biti prilika da se razmene iskustva, obnovi oprema, a posetioci će moći da kupe sve proizvode od pčela, med, polen, propolis…\n– Mi organizujemo i jedno posebno takmičenje – takmičenje u brzom ožičavanju ramova. U pitanju je veština koju svaki pčelar mora da savlada, a ovde će se pokazati oni najbolji – kaže Popov i dodaje da je i ovaj sajam dobar doprinos turističkoj prezentaciji Melenaca i Rusande.\nELEKTRODISTRIBUCIJA: PLANIRANA ISKLJUČENJA STRUJE U UTORAK\nLITERARNI I LIKOVNI KONKURS POVODOM DANA VOJSKE


Srpski član Predsedništva Bosne i Hercegovine (BiH) Milorad Dodik izjavio je danas (24. februar) da je prihvatljiva saradnja sa NATO, ali ne i članstvo u toj vojnoj alijansi.\n"Integracija u NATO ne, to je jasna stvar. Istrajavamo mesecima na toj vrsti priče, kako bi oni koji se zalažu za članstvo konačno shvatili da neće niko doći sa strane i naterati nas da to prihvatimo", rekao je Dodik, preneli su banjalučki mediji.\nOn je dodao da sve zemlje imaju neku vrstu saradnje sa NATO.\n"I Srbija ima neki oblik saradnje. Ranije je to imala i Rusija. U ovom trenutku to je zamrznuto, ali može se očekivati da će neki oblik saradnje biti u budućnosti", kazao je Dodik.\n"Na ovaj način smo i potvrdili sve što smo ranije govorili o tome", rekao je Dodik.\nNa sednici Saveta ministara BiH 24. februara, kako je navedeno, doneta je odluka da se naziv Komisije za NATO integracioni proces BiH promeni u Komisija za saradnju BiH sa NATO.\nNa istoj sednici Savet ministara BiH jednoglasno je usvojio dokument\n"Realizacija Programa reformi BiH 2019 - 2020", koji sadrži tabelarni prikaz provedenih aktivnosti nadležnih institucija u BiH u vezi sa političkim i ekonomskim pitanjima, odbrambenim i pitanjima bezbednosti, te resursima i pravnim pitanjima, saopšteno je iz Saveta ministara BiH.\nMinistarstvo spoljnih poslova zaduženo je da celovit dokument dostavi Predsedništvu BiH i da ovaj dokument prosledi u sjedište NATO u Briselu.\nMinistarstvo spoljnih poslova će u saradnji sa Ministarstvom odbrane BiH odmah započeti proceduru izrade "Programa reformi Bosne i Hercegovine 2020 – 2021", naveli su iz Saveta ministara.\nPredsedništvo Bosne i Hercegovine 19. novembra 2019. godine prihvatilo je dokument „Program reformi“ koji je trebao značiti nastavak BiH prema čvršćoj integraciji u Severnoatlantski savez (NATO). Program reformi odbrane BiH obuhvata planirane reforme države u nekoliko oblasti, političkoj, sigurnosnoj, pravnoj i odbrambenoj.\nOd 'važnog iskoraka' do 'skandaloznog poteza'\nPrva reakcija na uspostavu komisije za NATO saradnju stigla je od predsednika Hrvatske demokratske zajednice (HDZ), Dragana Čovića koji je na društvenim mrežama poručio da je to važan iskorak za BiH.\n"Kontinuirano napredovanje na našem euroatlantskom putu doprinosi stabilnosti i napretku BiH i našim međunarodnim partnerstvima", naveo je Čović.\nMirko Šarović predsednik Srpske demokratske stranke (SDS) kritikovao je, takođe na društvenim mrežama, odluke Saveta ministara o saradnji sa Severnoatlantskim savezom.\n„Ovo je skandalozan potez Saveza nezavisnih socijaldemokrata da prihvati Program reformi za NATO, te još jedna sramna potvrda pravog, izdajničkog lica i stvarne politike Milorada Dodika", napisao je Šarović.


IZBOR PORTALA 20. 11. 2019. 17:00 >> 17:15 0\nMolim se za mir i dobrobit Crnogoraca\nPoglavar Rimokatoličke crkve, papa Franjo, uputio je pozdrave crnogorskom narodu i predsjedniku Milu Đukanoviću.\nPapa Franjo je, kako je saopšteno iz kabineta Predsjednika, prilikom prelijetanja preko teritorije Crne Gore, shodno proceduri, uputio pozdrave i poruku Đukanoviću i crnogorskom narodu.\nPrioriteti hrvatskog šestomjesečnog predsjedavanja Savjetom Evropske unije (EU), koje počinje u januaru 2020. godine, su korišćenje punog potencijala infrastrukture i ljudskih resursa, povezanost i dalje uvezivanje ekonomija, što odgovara ciljevima regionalne saradnje utvrđenim u akcionom planu za regionalni ekonomski proctor, saopšteno je iz Savjeta za regionalnu saradnju.\nHapšenja umiješanih u aferi "Ibica"\nAustrijska policija sprovela je pretrese stanova i uhapsila osobe u vezi afere "Ibica", usljed koje je "pala" vlada Narodne partije Austrije i Slobodarske partije. Dvoje je uhapšeno u Salcburgu, a radi se o jednom 39-ogodišnjem Austrijancu bosanskog porekla i jednom 52-ogodišnjem Srbinu.


Direktor SRBATOM-a: Bezbednost transporta prepoznata kao važan aspekt sveobuhvatnog sistema kontrole : Nadlanu.com\nDirektor SRBATOM-a: Bezbednost transporta prepoznata kao važan aspekt sveobuhvatnog sistema kontrole\nObjavljeno 17. mar 2021. / 10:28:56\nDirektor Direktorata za radijacionu i nuklearnu sigurnost i bezbednost Srbije (SRBATOM) Slađan Velinov učestvovao je na uvodnoj sesiji serije evropskih regionalnih skupova za transportnu sigurnost za nuklearne i druge radioaktivne materijale, koje zajednički organizuju Nacionalna komisija za kontrolu nuklearnih aktivnosti Rumunije, Ministarstvo energetike Sjedinjenih Država i Nacionalna administracija za nuklearnu bezbednost.\nVelinov je u svom obraćanju na otvaranju skupa naveo da svako rukovanje radioaktivnim materijalom i zatvorenim izvorom zračenja, pa tako i transport, sa sobom nosi određeni stepen rizika da dođe do vanrednog događaja koji može dovesti do povećanog izlaganja i širenja kontaminacije.\n„Ovakvi događaji mogu imati i bezbednosni karakter te je iz tog razloga bezbednost transporta prepoznata kao važan aspekt sveobuhvatnog sistema kontrole delatnosti, posebno uzimajući u obzir da ovakvi događaji mogu dovesti i do širenja straha i nesigurnosti među stanovništvom. Takođe, treba imati u vidu poziciju našeg regiona i njegov značaj za nesmetan protok robe i sirovina, konstantno širenje putne mreže, podizanje nivoa robne razmene i povećanje broja učesnika u saobraćaju kao i sve veću potrebu za transportom radioaktivnih materijala i radioaktivnih izvora, bezbednost transporta postaje sve bitnija obaveza“, naveo je Velinov.\nUsvajanjem novih zakonskih rešenja krajem 2018. godine, Republika Srbija je dala dodatni značaj pitanju bezbednosti radioaktivnih i nuklearnih materijala i sa njima povezanih delatnosti i postrojenja. Na ovaj način otvoren je put za dalje jačanje sistema bezbednosti čemu Direktorat kao i druge institucije uključene u ovaj sistem teže.\n„Pod drugim institucijama prvenstveno mislim na Ministarstvo unutrašnjih poslova kao primarnu instituciju sistema bezbednosti, ali i na sva pravna lica koja organizuju i vrše transport. Podizanjem nivoa bezbednosne kulture svih učesnika u transportu kroz kontinuiranu edukaciju podiže se njihova svest i obezbeđuje pravilno razumevanje ove tematike. U ovim naporima, Direktorat posebnu zahvalnost duguje Međunarodnoj agenciji za atomsku energiju koja je kroz svoje mehanizme pomoći obezbedila značajan broj obuka u ovoj oblasti“, zaključio je Velinov.\nDogađaj je bio organizovan kao virtuelni i sastojaće se od 12 dvomesečnih sesija koje će trajati od 16. marta do 28. septembra 2021. godine. Svaka sesija se fokusira na pitanja koja su ključna za sigurnost nuklearnih i radioaktivnih materijala u transportu.\nDirektorat za radijacionu i nuklearnu sigurnost i bezbednost SrbijeMinistarstvo energetike Sjedinjenih DržavaNacionalna administracija za nuklearnu bezbednostNacionalna komisija za kontrolu nuklearnih aktivnosti RumunijeSlađan VelinovSRBATOM


Rakić sa Devenportom o bezbednosnoj situaciji u povratničkim sredinama - Kosovo Online\nRakić sa Devenportom o bezbednosnoj situaciji u povratničkim sredinama\n8. Jun 2021. • 14:35\nNastavak ”Skopskog procesa”, bezbednosna situacija u povratničkim sredinama, kao i proces povratka bile su teme danas održanog sastanka ministra za zajednice i povratak Gorana Rakića i ambasadora Organizacije za evropsku bezbednost i saradnju na Kosovu Majkl Devenporta.\nNa sastanku su dvojica zvaničnika istakla da se sa ”Skopskim procesom”, (Regionalna inicijativa koja je 2014. godine pokrenuta u Skoplju) treba nastaviti, jer će doprineti rešavanju nagomilanih problema u procesu povratka, navedeno je u saopštenju ministarstva.\nOcenjeno je da bi nakon smirivanja pandemije kovid-19, trebalo preduzeti prve korake za nastavak ove inicijative i organizovanje susreta delegacija na visokom političkom nivou.\nRakić je tokom današnjeg sastanka poseban akcenat stavio na bezbednost u povratničkim sredinama, istakavši da je jedan od glavnih preduslova uspešnijeg povratka stabilna bezbednosna situacija.\n”Život bez straha onih koji su se vratili da će im neko opljačkati imovinu, napasti ih ili na bilo koji drugi način ugroziti njihovu bezbednost je ono za šta se moramo svi zalagati, kako bi imali rezultate na poboljšanju bezbednosne situacije”, kazao je ministar Rakić.\nZaključeno je da će Ministarstvo za zajednice i povratak i OEBS nastaviti unapređenje saradnje i u budućem periodu.\nRakić i DevenportMinistartsvo za zajednice i povratak\nGoran Rakić Majkl Devenport Ministarstvo za povratak i zajednice OEBS\nDevenport posetio Dečane: Očekujemo da manastirsko zemljište bude registrovano u skladu sa zakonom\nŠef Misije OEBS na Kosovu Majkl Devenport posetio je manastir Visoki Dečani i tom prilikom istakao da očekuje da zemljište koje pripada toj svetinji bude registrovano kao manastirsko, u skladu sa zakonom.\nGervala sa Devenportom o spoljnopolitičkim prioritetima i situaciji sa koronavirusom\nEpiskop Teodosije upoznao Devenporta sa problemima SPC na Kosovu


Kako da stilizuješ skinny džins i čizme do članka za besprekorne autfite - WANNABE MAGAZINE\nKako da stilizuješ skinny džins i čizme do članka za besprekorne autfite\nDva veoma omiljena komada u ženskim garderoberima ovih dana sigurno su skinny džins i čizme koje su do gležnjeva, a posebno kada se nađu u okviru jednog autfita. S obzirom na to koliko ih volite i nosite, malo smo tragali za kombinacijama koje možete poneti uvek i svuda, a da uvek budete savršeno stilizovane i da izgledate moderno i trendi.\nUkoliko se odlučite za neku svedeniju kombinaciju, posebno ako nosite crne farmerke i bluzu ili džemper, uz neku baggy jaknu, osvežite zanimljivim čizmama do članaka, koje su u nekoj boji koja će “začiniti” ceo autfit, te sa resama koje su trend već sezonama.\nRese su zaista veliki trend, koji devojke nose svuda. Na jakni, torbi ili čizmama, uvek su poželjne. Čak i monohoromatski autfit ovaj detalj na čizmama će učiniti daleko atilizovanijim i atraktivnijim.


Kvalitet silaže presudan za produktivnost i zdravlje životinja | Agromedia\nKvalitet silaže presudan za produktivnost i zdravlje životinja\nNakon 15 godina uspešnosti naučno-istraživačkog rada, kompanija Agrounik može da se pohvali ne samo paletom od 17 registrovanih i sertifikovanih proizvoda čija je primena nezamenljiva u poljoprivrednoj proizvodnji, već i sa dve moderne laboratorije.\nPored laboratorije za analizu zemljišta koja sa uspehom posluje od 2016. godine nedavno je kompletirano opremanje i laboratorije za stočnu hranu u kojoj je moguće obaviti analize svih osnovnih parametara kvaliteta silaže.\n"Kompanija Agrounik raspolaže najsavremenijom opremom za određivanje kvaliteta silaže i za hemijsku analizu silaže. U tu opremu spada sistem za određivanje proteina, sistem za ekstrakciju i određivanje masti, automatizovan sistem za određivanje sirove celuloze i svu drugu neophodnu opremu", rekao je hemičar Saša Bilek iz kompanije Agrounik.\nU ishrani životinja od izuzetne važnosti je upotreba kvalitetne silaže, jer samo primenom takve vrste hraniva može se dostići dobra produktivnost i zadovoljavajuće zdravstveno stanje životinja. Kompanija Agrounik tokom prethodnih godina razvila je i paletu proizvoda Silko namenjenih za pripremanje silaže kukuruza, silaže i senaže lucerke, travnih i leguminoznih smeša.\nSilaža dobijena uz Silko je ukusnija za životinje, pa je rado konzumiraju, a istovremeno daju i bolji kvalitet mleka. Kabasta hrana proizvedena primenom Silka za lucerku utiče na veći prirast junadi i tovnih svinja, dok upotreba inokulanta za trave i žitarice u proizvodnji stočne hrane, pored ostalog, doprinosi i smanjenoj upotrebi koncentrata uz istovremeno povećanje dnevnog prinosa mleka i prirasta stoke.\nNeposredno pre upotrebe u ishrani, kvalitet silaže trebalo bi oceniti na dva načina organoleptičkim pregledom koji obavljaju stručna lica na osnovu kojih se utvrđuju struktura, boja, miris i ukus, kao i mikrobiološkom-hemijskom analizom.\n"Hemijskom analizom se pre svega određuju hranljive materije u silaži i to pre svega sadržaj ukupnih proteina, masti, sirove celuloze, kao i vlakana nerastvornih u kiselom i u neutralnom deterdžentu. Takođe pored ovih analiza bitna je i analiza suve materije, pepela, određivanje pH vrednosti", objasnio je Bilek.\nNa osnovu rezultata hemijskih analiza vrši se ocenjivanje i klasifikacija silaže što je značajan parametar za pravljenje dobro izbalansiranog obroka.\nSaša Bilek, dipl. hemičar kompanije Agrounik\nLaboratorija za stočnu hranu\nPrirast junadi i tovnih svinja\nhemijska analiza silaže\nZaštita bilja 02. januar 2020.


SUĐENJE NASERU KELJMENDIJU: Sarajevska logistika – Monitor\nMediji su ovih dana izvijestili da je u Bosni i Hercegovini uhapšen prijatelj Fahrudina Radončića i kandidat njegove stranke za ministra saobraćaja Bakir Dautbašić, kojeg su pripadnici Agencije za istragu i zaštitu (SIPA) lišili slobode zbog sumnje da je ometao rad pravosuđa u predmetu protiv Nasera Keljmendija.\nPredsjednik Saveza za bolju budućnost (SBB) Fafrudin Radončić izjavio je tim povodom da je njegov prijatelj nevin i da se radi o „montiranju slučaja Keljmendi” te da je i ovo hapšenje „udarac istog lobija”.\nDautbašić je visoki funkcioner SBB-a i sekretar Ministarstva bezbjednosti BiH. Radončić je osnivač uticajnog bosanskog dnevnika Dnevni avaz i smatra se bliskim sa crnogorskim premijerom Milom Đukanovićem.\nŠejla Turković je ranije, svjedočeći u procesu koji se u Prištini vodi protiv Keljmendija, rekla da je Radončić obećao organizatorima ubistva Ramiza Delalića Ćele da će im obezbijediti medijsku logistiku i tužioca koji će voditi istragu u pogrešnom pravcu.\nMediji pišu i da je Turkovićeva pred sudom u Prištini kazala da je Radoničić tražio Delalićevo ubistvo i da je ubicama plaćeno 100.000 eura. Turković tvrdi da su Keljmendi i Radončić željeli Delalićevu smrt jer su strahovali da bi mogao medijima proturati priče o njihovim poslovima.\nOna tvrdi i da je Delalić mnogo znao o Keljmendijevim poslovima s drogom, ali i Radončićevom sumnjivom bogaćenju tokom rata. Iz njenog svjedočenja na suđenju Keljmendiju mogla se čuti i tvrdnja da je Keljmendi finansirao Radončićevu kandidaturu za predsjednika Bosne i Hercegovine, ali i izgradnju velikog tornja u Sarajevu.\nIz Tužilaštva BiH je saopšteno da je hapšenje rezultat složene operativne akcije koju su, uz nadzor tužilaca, sprovodili policijski službenici SIPA u okviru predmeta kodnog naziva Lutka dva. Tokom akcije prikupljeni su dokazi da su osumnjičeni preduzimali nezakonite radnje i aktivnosti kako bi naveli na davanje lažnog iskaza svjedoka u predmetu Tužilaštva BiH protiv Nasera Keljmendija i drugih, kao i predmetu koji se vodi pred pravosudnim institucijama Kosova.\nUz Dautbašića uhapšena je i šefica apoteke u Hitnoj pomoći u Sarajevu Bilsena Šahman. Šahman, porijeklom Bjelopoljka, bila je kandidat SBB-a za Parlament Federacije BiH, a istražni organi istražuju kako je dospjela u sferu uticaja na svjedoke u predmetu ubistva Ramiza Delalića Ćele.\nKeljmendija je, podsjetimo, 6. maja 2013. godine uhapsila kosovska policija na osnovu međunarodne potjernice, koju su izdale bosanske vlasti i od tada se nalazi u pritvoru na Kosovu. Mediji u regionu objavili su odavno da se Naser Keljmendi nalazi na čelu najjače albanske kriminalne porodice na Balkanu, koja vodi poslove iz Peći i Sarajeva. Centar za istraživačko novinarstvo pisao je krajem 2009. kako Keljmendi i njegov klan upravljaju nizom firmi u BiH, Crnoj Gori, Srbiji i Kosovu, te imaju veze s uticajnim ljudima u regionu.\nPrema podacima srpske policije, Keljmendi je glavni finansijer i organizator prometa heroina s Kosova, koji u Peć stiže autobusima iz Istanbula i Albanije, a zatim se, preko Rožaja, doprema u Novi Pazar, a odatle u Zapadnu Evropu. Politika je objavila da je srpska policija, istražujući slučaj Darka Šarića, dobila saznanja da su ovaj Pljevljak i klan Keljmendija u bliskim odnosima, što je Keljmendi pokušao da negira.\nDobro obaviješteni izvor iz crnogorske policije prije tri godine je specijalno za Monitor napravio šemu klana Nasera Keljmendija, u kojoj se navode imena najmanje šezdeset ljudi, kao njegovih najbližih saradnika. Prema ovom izvoru, Keljmendi je u to vrijeme imao dobro razgranatu mrežu saradnika u našoj državi, kao i jaku logistiku u vrhu bezbjednosnih službi i vlasti.\nOvaj izvor je ranije rekao da bi regionalni policijski kapaciteti bili nemoćni, da se nijesu umiješali stranci, što je završeno stavljanjem Keljmendija na crnu listu Sjedinjenih Američkih Država. Kontroverznog kosovskog biznismena Nasera Keljmendija američki predsjednik Barak Obama nazvao je narkobosom, i to rame uz rame sa Meksikancem Hoze Antonio Soto Gastelumom i Avganistancem Said Vzir Šarom.\nKeljmendi je, tako, odavno u rukama stranaca. Sada je to i formalno. Optužnicu protiv Keljmednija vodi specijalni tužilac EULEKS-a na Kosovu, Amerikanac Endrju Hjuz, dok sudskim vijećem predsjedava sudija iz Češke Ana Adamska Galante. „Akcija Lutka dva govori u prilog tome da sa strancima nema šale kao s domaćim tužilaštvima i sudovima ” – kaže Monitorov dobro obaviješteni izvor.\nSpecijalni tužilac EULEKS-a je u listu nekretnina koje je kosovski bos stekao nelegalnim radnjama uvrstio i hotel Kasa grande u Ulcinju, a najavio je da će u nastavku suđenja biti predstavljeni novi dokazi o Keljmendijevim poslovima u Crnoj Gori.\nAmerički tužilac je na početku suđenja obrazložio deset tačaka optužnice, od kojih se tri odnose na osnivanje organizovane kriminalne grupe i ubistvo Ramiza Delalića Ćela, 2007. godine u Sarajevu, a sedam tačaka na organizovani šverc droge. Keljmendi je tvrdio da je nevin i da će to dokazati, kao i da je proces protiv njega montiran iz Bosne i Hercegovine.\nKada se radi o ubistvu Ramiza Delalića, još na početku suđenja najavljeno je da će otac ubice, svjedok K1, ispričati cijelu priču. Američki tužilac pri misiji EULEKS-a na Kosovu rekao je da su Keljmendi, Fahrudin Radončić i Naser Orić finansirali ubistvo Delalića, a da ga je počinio Strahinja Rašeta iz Šapca. Ubistvo su platili 100.000 eura. Monitor je i o tome pisao mnogo prije otkrivanja detalja optužnice.\nVeć na početku je bilo jasno da će nezgodan svjedok u ovom procesu biti bivši saradnik Fahrudina Radončića, Šejla Jugo Turković. To se sada i pokazuje. Takođe se pokazuje da je Keljmednijeva logistika iz regiona, posebno iz Bosne, odnosno Sarajeva vrlo jaka i uticajna.\nNo kada optužnice zastupaju stranci i kada se sudi pred stranim sudijama, takva logistika ima manje šanse da bude od koristi Keljmendiju. Uhapšeni bliski saradnici Fahrudina Radončića u akciji Lutka dva osumnjičeni su da su tokom decembra prošle godine zastrašivanjem i obećanjem nedozvoljene koristi navodili na davanje lažnog iskaza svjedoka Azru Sarić u krivičnom postupku koji protiv Nasera Keljmendija vode Tužilaštvo BiH i sudovi u Prištini.\n,,Akcijom Lutka dva nastavlja se hapšenje Keljmendijevih saradnika u Bosni i Hercegovini. Tako je ovih dana uhapšen i austrijski državljanin Fadil Scholbauer”, podsjeća Monitorov izvor.\nŠta je sa crnogorskom logistikom i saradnicima Nasera Keljmendija iz naše države? Njegova imovina i njegovi prijatelji u Crnoj Gori su još nedodirljivi. Bolje reći, zaštićeni.


POČINJE DEČIJA NEDELJA - Konkursi regiona\nby KR 03/10/2011 084\nIZLOŽBA DEČIJIH OSTVARENJA\nPOVODOM “ DEČIJE NEDELJE“\n03. 10. – 05. 10. ’11.\nU organizaciji Društva učitelja Pančeva u ponedeljak, 3. oktobra, biće otvorena izložba radova najmlađih sugrađana. Svi zainteresovani za dečija umetnička ostvarenja, radove mogu pogledati do srede, 5. oktobra. Svečano otvaranje je planirano za 19.00h\nDečja nedelja se tradicionalno održava u prvoj nedelji oktobra i njeno održavanje je prilika da se najširoj javnosti skrene pažnja na decu i mlade kao subjekte prava i nosioce zahteva prema državi u ostvarivanju tih prava. Program aktivnosti Dečje nedelje odvija se kroz niz akcija na republičkom i lokalnom nivou širom Srbije uz punu participaciju dece i mladih.\nObeležava se različitim sadržajima, koji su pre svega namenjeni deci.


Vučić u poseti Podunavskom okrugu - Info 24\nVučić u poseti Podunavskom okrugu\nNastavljajući kampanju „Budućnost Srbije“, predsednik Srbije Aleksandar Vučić jutros je u Velikoj Plani započeo obilazak Podunavskog okruga posetom tekstilnoj kompaniji „Makaron moda“, a obišao je i Smederedsku Palanku, Azanje, Selevac i Smederevo.\nAleksandar Vučić istakao je da se Srbija bori da dovede jednu od najmoćnijih kompanija i da su šanse trenutno 50:50, te da ga zato dodatno muči situacija oko Kosova, jer šalje loše signale potencijalnim investitorima.\n„Šanse su na nam 50:50 da dovedemo ovde u okolini još jednog velikog investitora. Dve zemlje su nam bile konkurencija – Rumunija i Bugarska, a ostali smo sada samo mi i još jedna zemlja i zato me još, mimo svega, muči sve ovo oko Kosova, da ne šalje loše signale“, rekao je Vučić u obraćanju građanima u Velikoj Plani, koju je posetio u okviru kampanje „Budućnost Srbije“.\n„Mi ćemo biti uz naš narod na Kosovu i Metohiji, a oni neka rade šta im je volja. Ni od koga sa strane ne možemo da očekujemo pomoć i podršku. Možemo da se uzdamo samo u sebe – u se u svoje kljuse – da snažimo svoju zemlju, naše ekonomske potencijale, da jačamo državu u svim segmentima i onda će Srbija biti isuviše tvrd orah da bi bilo ko bacio i pogled na Srbiju, a ne bilo šta drugo“, naglasio je predsednik.\nGrađanima u Velikoj Plani Vučić je rekao da zna da žive teško i koliko nezaposlenih ima, koliko je otišlo u inostranstvo, ali i da svi vide da se neke stvari pomeraju na bolje.\nPreneo je da je u turskoj kompaniji „Makaron“, koju je prethodno posetio, molio vlasnika da poveća plate, i dodao da će država pomoći.\n„Ovde u Velikoj Plani ne rade samo ljudi iz tog mesta, već i svih okolnih sela, što govori o tome kolika je glad za poslom“, dodao je Vučić.\nVučić obišao biblioteku „Radoje Domanović“ u Velikoj Plani\nU okviru rekonstrukcije rađena je sanacija krova sa hidroizolacijom, rekonstrukcija fasade, gde je urađena i izolacija od kamene vune, kao i kompletna stolarija, a sve sa ciljem, kako je rekla direktorka biblioteke Aleksandra Perić, energetske efikasnosti.U Biblioteci su urađeni podovi, sanacija sanitarnih i pomoćnih prostorija, a rekonstruisana je i ulazna terasa kao i plato ispred biblioteke.Bioblioteka je osnovana 1949. godine, a zgrada u kojoj se danas nalazi izgrađena je namenski za biblioteku 1981.godine.U protekle tri godine godine izvršena je i delimična revitalizacija biblioteke, a sredstva za to izdvojila je opština.Veća kapitalna ulaganja u zgradu biblioteke od njene izgradnje do pre tri godine nisu postojala.\nPredsednik Vučić najpre je obišao dečje odeljenje, gde je bila u toku radionica „Crtam poeziju“, u kojoj su učestvovali učenici „Osnovne škole „Radica Ranković“ iz Lozovika.Tom prilikom Vučić je na poklon dobio zbornik „Lik Karađorđa u književnosti“ koji je izdala biblioteka u Velikoj Plani, zbornik radova „Karađorđe i njegovo nasleđe u srpskoj istoriji“ i časopis „Naš trag“.Predsednik je biblioteci uručio više knjiga kao poklon.\nU delu za kulturne program u biblioteci dočekali su ga studenti i srednjoškolci i dva prosvetna radnika u penziji sa kojima je razgovarao.Vučić se u biblioteci upisao u knjigu utisaka:„Ponosan sam i posebno srećan, što sam mogao da posetim ovu divnu biblioteku i mnogo naučim od predusretljivog osoblja. Uveren sam da je u učenju i znanju ključ uspeha i budućnosti Srbije i zato ću u skladu sa mogućnostima pomagati otvaranje, očuvanje i obnavljanje biblioteka širom Srbije.“ Vučić je studentim i srednjoškolcima poručio da nastave da uče i marljivo rade, jer je znanje ono što im niko nikada ne može uzeti.Otkrio je da je od školskih predmeta voleo istoriju i geografiju.\n„Pomoć firmi ‘Makaron moda’, da poveća broj radnika“\nVučić je najavio podršku turskoj tekstilnoj kompaniji „Makaron moda“, na različite načine, jer je, kako je rekao, najvažnije da fabrika sledeće godine u ovo vreme umesto 124 ima 400 zaposlenih, dok je vlasnik Safet Seglam obećao da će postepeno povećavati plate.\nPredsednik je, tokom obilaska pogona, rekao da država do sada nije pomogla toj tekstilnoj kompaniji, ali da će od sada to činiti, na različite načine, subvencijama po zaposlenom, jer je značajan svaki zaposleni radnik.\n„Najvažnije je da u ovo vreme sledeće godine umesto 124, imaju 400 zaposlenih“, podvukao je Vučić.\nVučić posetio fabriku „Goša FOM“ u Smederevskoj Palanci\nAleksandar Vučić je obišao pogone fabrike „Goša FOM“ (fabrika opreme i mašina) u Smederevskoj Palanci.\nDirektor Goše FOM Srđan Dimitrijević je rekao Tanjugu da je fabriku tada kupio konzorcijum od 365 radnika, a da je danas u fabrici zaposleno 850 radnika.\nDodaje da se fabrika bavi proizvodnjom opreme za energetiku za domaće i inostrano tržište.\n„Najviše izvozimo u Rusiju, oko 50 odsto. Zatim za metalurške kombinate i železare. Izvozimo i u druge zemlje“, naveo je Dimitrijević.\nPrema pisanju medija, reč je o „Folksvagenu“.\nSubvencije i za domaće privrednike\nPredsednik Aleksandar Vučić najavio je subvencije domaćim privatnim firmama za nabavku nove opreme i do 50 odsto, kao i za otvaranje novih radnih mesta i to veće nego stranim kompanijama.“To nije bilo u Srbiji i to je ogromna stvar. To se radilo samo za državni sektor. To možemo danas da radimo za velike kolektive i velika privatna preduzeća kao što je FOM ovde“, najavio je Vučić tokom posete fabrici Goša FOM u Smederevskoj Palanci.\n„Hoćemo da podržimo srpsku industriju i srpske privrednike da mogu da napreduju“, naglasio je Vučić obraćajući se radnicima i upravi fabrike.“Ako već dajemo strancima, i lakše je i lepše da dajemo našim privatnim preduzećima, poput ovog i podstičemo dalji razvoj svih, pa i FOM-a, koji ima dobru perspektivu“, rekao je Vučić.\nTakođe, imaćete više posla u našim javnim preduzećima, posebno u EPS-u, dodao je Vučić:“Imaćete više narudžbina i time sigurniju budućnost. Važno je da možete da računate na polovinu novca za nove mašine i novu opremu za obnavanje proizvodnje, da dobijete na poklon“.\nOn je najavio da će bilo koga novog da zapošljavaju dobiti i subvencije po radnom mestu i to više nego za strana preduzeća.Primetio je da nam u Srbiji najviše fali varilaca, bravara i tesara, jer izgleda da mlađi ljudi neće to da rade,\nVučić je čestitao radnicima i upravi fabrike što su sačuvali fabriku 2005. godine, da ne bude uništena kao druge i istakao da država sada može da im pomogne mnogo više nego ranije.\nVučić je najavio da će država pomoći Goši FOM i oko dulanog obrazovanja i izdvojiti sredstva za obuku i školu.“Neka oni učestvuju sa 20 ili 30 odsto, a mi ćemo dati najvišee, pošto nam nedostaju upravo ovakvi radnici. Želimo da podmladimo te radnike“, dodao je predsednik Srbije.\nPreduzeće Goša FOM“ postoji od 1930. godine, a 2005. je uspešno privatizovano, kada je kupio konzorcijum zaposlenih i partner iz Rusije.\nCilj je da se smanji stopa nezaposlenosti u S. Palanci\nPredsednik Vučić rekao je u Smederevskoj Palanci da je cilj da se smanji stopa nezaposlenosti u ovoj opštini.“Palanci nedostaje jedna velika fabrika. Više puta sam bio u Goši, ali pljačkaška privatizacija je tako bila izvedena da smo bili u nemogućnoj situaciji“, rekao je on.\nVučić kaže da je pre dva dana zamolio potpredsednika ruske Vlade Jurija Borisova da neka ruska kompanija uđe, zajedno sa srpskom državom, u projekat koji bi znači da se ovde ponovo prave vagoni.“Država je spremna za to, ali nam treba ruski partner. Ja sam to predložio i za dve nedelje ću razgovarati sa predstavnicima “Uralvagonzavoda“ i drugh kompanija“, najavio je Vučić.\nSpremni smo da pomognemo i da vidimo šta po ovom pitanju još možemo da uradimo i za Kraljevo i Niš, dodao je Vučić.“Neće biti lako, ali to nam je poslednja nada da vratimo veliku indrustriju u Palanku i nadu za ostanak građana na ognjištima. Verujte mi na reč, boriću se svim srcem i moliću i ruskog predsednika Putina da nam pomogne jer to nam je bitka za opstanak u ovom kraju“, naglasio je Vučić.\nPut od Velike Plane do Smederevske Palanke u dužini od 13,5 kilometar biće rekonstruisan do kraja avgusta sa 3,2 miliona evra, rekao je Vučić i najavio da će biti obnovljeni svi objekti javne namene kako bi opština bila oslobođena izdataka i mogla da razmišlja o budućnosti.Vučić je rekao da će se videti da se obezbedi novac i uradi nedostajućih četiri ili sedam kilometara puta Semderevska Palanka – Topola.\n„Normalna i pristojna Srbija budućnosti to neće da dozvoli, a to ste vi, pošteni ljudi i domaćini koji žele da imaju budućnsot za sebe i svoju decu“, naglasio je Vučić.\nUpozorio je lokalne zvaničnike da moraju više da primaju ljude i razgovaraju sa njima, kao i da pomognu najsiromašnijima.“Od danas će morati da primaju ljude, ako ne budu primali menjaćemo rukovodstvo opstine, pa da vidimo da li će da primaju. Vi ste ovde zbog građana i ljudima morate da pomognete, ako ja mogu sa ljudima da razgovam, morate i vi“, rekao je Vucić i zahvalio na veličanstvenom dočeku ljudima u Palanci, koji su mu neprestano dobacivali gde im još treba put i šta im sve treba…\nDug S. Palanke bio 31 milion evra, da ne verujete!\nPredsednik Vučić ponovio je, tokom obilaska Podunavskog okruga, da Smederevska Palanka može da obezbedi uspešniju budućnost ako se reši pitanje duga te opštine prema EPS-u i ako se postigne dogovor da neka ruska kompanija zajedno sa Srbijom učestvuje u pokretanju proizvodnje vagona.\n„Isplaćivane su plate radnicima komunalnih preduzeća preko nekog fudbalskog kluba, možete li da zamislite šta se radilo?! Danas su dugovanja 1,8 milijardi dinara, od toga najviše za struju, i zato je ovde i ministar finansija, kojeg sam sadužio da vodi računa o Vranju, Leskovcu, Aleksincu, Smederevskoj Palanci, Zaječaru i još nekim samoupravama koje su bile finansijski razorene“, kaže on.\nTakođe, biće mnogo lakše i ako uspe dogovor sa Rusima, tada će moći mnogo više da se izdvaja za pueteve i sve ostalo.“Pomak se vidi, ali da li može brže i bolje? Uveren sam u to“, zaključio je Vučić.\nVučić obišao Narodni muzej u Smederevskoj Palanci\nPredsednik Srbije posetio je Narodni muzej u Smederevskoj Palanci u čiju je rekonstrukciju krajem prošle godine uloženo oko šest miliona dinara.\nVučića je ispred Muzeja dočekao veliki broj građana koji su nosili zastave Srbije i veliki transparent sa porukom „Smederevska Palanka svim srcem uz Aleksandra Vučića“.\nMartinović je kazao da je u kolekciji muzeja najvrednije likovna zbirka u kojoj su dela Paje Jovanovića, Save Šumanovića, Uroša Predića, Petra Lubarde, Cuce Sokić…Istakao je i vrenost aeheološke zbirke sa eksponatima sa arheoloških nalazišta Medvednjak i Selevac koji su iz perioda vinčanske kulture.\nVučić obišao štandove poljoprivrede u selu Azanja\nPredsednik posetio je selo Azanja u opštini Smederevska Palanka, gde obišao štandove sa poljoprivrednim proizvodima sa tog područja.Na štandovima se mogu videti lokalni proizvodi – med, pšenica, jabuke, kolači, rakija i pogače, po čemu je Azanja i najpoznatija, jer se tu u avgustu održava azanjska Pogačijada.\nRaditi na povratku ljudi koji su napustili zemlju\nPredsednik Srbije Aleksandar Vučić rekao je u Azanji da za napredak srpske ekonomije ne brine i da sada treba raditi na pokušaju da se vrate ljudi koji su napustili Srbiju, što je problem koji muči i Azanju.\nNaveo je da država obnavlja škole u 113 opština, podsećajući da su mu se neki podsmevali govoreći da je „premijer za toalete“.Vučić, međutim, kaže da mu je važno deca imaju čiste toalete, uočionice.\nObećao je i da će država pomoći rešavanje pitanje kanalizacije u Azanji.„Opština nema para jer su neki ostavili ogromne dugove, koje smo mi uspeli da drastično smanjimo. Izgradnju kanalizacije će država preuzeti za sebe jer Smederevska Palanta za 20 godina neće imati novac za to“, kazao je on.\nUkazao je na istorijski značaj Azanje, primetivši Tito nije bio „ni glup ni lud“ što je 70-tih godina dolazio u ovo mesto.„Mene je sramota što srpski predsednici i premijeri nisu dolazili“, kazao je Vučić i obećao da će ponovo doći da čuje da li je urađen dobar deo onoga što je obećano.\nKampanja „Budućnost Srbija“ počela je 7. februara, a cilj predsednika Vučića je da građanima predstavi šta je do sada urađeno i šta su budući planovi, ali da čuje sugestije i primedbe građana.\nVučić posetio preduzeće Mikros Union u Selevcu\nPredsednik je posetio preduzeće Mikros Union u Selevcu, koje je jedan od najvećih proizvođača jaja u zemlji.Firma Mikros Union d.o.o. Beograd je osnovana 1990. godine, a živinarstvom se bavio od 1996. godine.\nKapacitet farme je blizu 200.000 koka nosilja, a godišnje proizvode i isporuče 60 milona jaja.Firma ima 90 zaposlenih. Pored farme imaju i sektor za trgovinu žitarica. Godišnji promet firme je tri milijarde dinara, a rade za velike trgovinske lance i snabdevaju beogradske vrtiće, preduzeća i javne ustanove.\nDržava će pomoći razvoj živinarske industrije u Srbiji i time će se u narednom periodu pozabaviti ministarstva za poljoprivredu i finansije, izjavio je predsednik Srbije .\nVučić je, obraćajući se novinarima nakon posete preduzeću Mikros Union u Selevcu, jednom od najvećih proizvođača jaja u zemlji, rekao da je to lepa fabrika i da država nakon fisklane stabilizacije sada može više da pomogne takvim fabrikama.\nRekao je da će se razmotriti način da se delimično subvencioniše dalji razvoj tog preduzeća.Istakao je da je posebno srećan kada vidi uspešna porodična preduzeća, poput ovog koje proizvodi 60 milona jaja godišnje i ima 180.000 koka nosilja.\nVučić obišao radove na rekonstrukciji Gimnazije u Smederevu\nPredsednik je obišao radove na rekonstrukciji zgrade Gimnazije u Smederevu, za koje je Kancelarija za javna ulaganja izdvojila 168 milona dinara.Radovi su počeli 9. januara i zgrada Gimnazije biće kompletno rekonstruisana, što znači da će biti urađeni i podovi, instalacija, grejanje, krov, fasada, stolarija…Završetak radova se očekuje do početka sledeće školske godine.Zgrada je poslednji put renovinara pre 48 godina.\nPredsednik je rekao da je u prethodne dve godine Vlada Srbije pomogla obnovu u 113 opština, škola, bolnica, ambulanata…“Opštine nemaju snage da same finansiraju te obnove, jer su pod opterećenjem koje su nasledile u prethodnom periodu i nemaju novca da plate. Država u ovom trenutku zbog štednje, zbog čega su se meni smejali, može da finansira sve te obnove“, kazao je Vučić.\nGimnaziju u Smerederevu pohađa 720 đaka, kako je rekao direktor Gimanzije Aleksandar Marinković, a do završetka radova na zgradi nastava se održava u prostorijama susedne tri škole u Smederevu.Đaci imaju prilike da pohađaju nastavu na društveno-jezičkom, prirodno-matematičkom i filološkom smeru.Uvedeno je od prošle godine i Odeljenje sa posebnim sposobnostima za računarstvo i informatiku.\nTags: info24, Podunavski okrug, portal www.info24.rs, srbija, vucic\nVučić Albancima: Džabe ste krečili, nećete gledati taj film


Skoro hiljadu militanata napustilo Istočnu Gutu - Sputnjik Srbija\n13:23 23 April 2021\n08:54 25.03.2018 (osveženo 09:44 25.03.2018) Preuzmite kraći link\nSkoro hiljadu militanata grupe „Fejlak el Rahman“ sa porodicama izašlo je kroz humanitarni koridor iz Arbila u Istočnoj Guti, saopštilo je Ministarstvo odbrane Rusije.\n„U pregovorima rukovodstva ruskog Centra za pomirenje zaraćenih strana sa liderima grupe ’Fejlak el Rahman‘ postignut je dogovor o povlačenju militanata ove grupe iz Arbila (Istočna Guta). Kroz humanitarni koridor je 24. marta izašlo 988 militanata sa članovima njihovih porodica, koji su u 17 autobusa prevezeni u provinciju Idlib“, navodi se u saopštenju.\nBezbednost militanata tokom čitavog puta obezbeđuje sirijska policija, pod kontrolom oficira ruskog Centra za pomirenje, kao i predstavnici sirijskog Crvenog polumeseca. Juče je iz Harasta (Istočna Guta) u provinciju Idlib prevezeno oko 5.000 militanata i članova njihovih porodica. Za vreme humanitarne pauze u regionu, zonu borbenih dejstava je napustilo 106.182 ljudi.\nMinistarstvo odbrane Rusije je saopštilo da je Dumu napustilo 1700 civila.


Počelo asfaltiranje poslednje deonice u Bore Stankovića\nIzvor: OkRadio.rs, 04.Dec.2020, 14:23\nDanas su počeli radovi na asfaltiranju i trećeg dela Ulice Bore Stankovića, od raskrsnice sa ulicom Save Kovačevića do kružnog toka, saopšteno je iz Gradske uprave. Radi se o prvom, nosećem sloju asfalta debljine osam centimetara, a potom će, kako se najavljuje, uslediti završno asfaltiranje. Radovi na rekonstrukciji jedne od najfrekventnijih gradskih ulica su počeli oktobra prošle godine, a posao je tekao po etapama. Asfaltiranje saobraćajnice je počelo letos od raskrsnice ulica Prvomajske i Esperanto. Ukupna vrednost uređenja jedne od najvažnijih saobraćajnica u Vranju, dužine 710 metara, iznosi 205 miliona dinara, a investitori su Grad Vranje i Ministarstvo privrede. ...\nU toku asfaltiranje poslednjeg dela Ulice Bore Stankovića\nVRANJE..U Vranju su počeli radovi na asfaltiranju i trećeg dela Ulice Bore Stankovića, od raskrsnice sa ulicom Save Kovačevića do kružnog toka u centru grada...Postavlja se prvi, noseći sloj asfalta debljine osam centimetara. Nakon toga sledi završno asfaltiranje...Ukupna vrednost uređenja jedne...\n13:09: Zašto potpisujemo saglasnost za vakcinaciju i koliko to štiti f...\n13:08: Sedela je ispred prodavnice i odjednom osetila da joj je nešto P...\n13:07: Koliko je vakcinisanih u Šumadiji?\n13:07: Seks i društvene mreže: Jutjub privremeno obustavio isplate inf...\n13:07: Novac primio izvan zgrade: U akciji SIPA uhapšen banjalučki sud...\n13:06: Potpisan Memorandum o razumevanju sa Meserom i Dregerom\n13:06: Inter zvanično odustao od Superlige\n13:06: Čovek koji je obavio 10.127 operacija\n13:06: Smenjeni direktor Doma zdravlja u Preševu: Moja smena je politi...\n13:05: Frilenserima nije dozvoljen ulazak u Skupštinu Srbije\n13:05: „Ujka Vanja“ na 70. Festivalu profesionalnih pozorišta Vojvo...\n13:05: Još 1.239 novozaraženih koronavirusom u BiH, preminulo 57 osoba\n12:51: Kao nikad do sada, Putin je zapretio direktno


42. MEĐUNARODNI SAJAM PREDUZETNIŠTVA U CELJU\nODRŽAN 42. MEĐUNARODNI SAJAM PREDUZETNIŠTVA U CELJU - SLOVENIJA od 9. do 16. septembra 2009. godine\nPod parolom ''Sajam svih sajmova'' održan je 42. Međunarodni sajam preduzetništva (MOS) u Celju, Slovenija, u periodu od 9. do 16. septembra 2009. godine. MOS je najveća sajamska priredba na prostorima Slovenije i jedan od najvećih sajmova privrede u regionu. Izlagači su bili svrstani u 19 programskih celina: poslovne usluge, strane i domaće komore i udruženja, predstavljanje stranih država, telekomunikacije, kompjuterska oprema, obrazovanje za mlade i odrasle, elektrotehnika, mašine i oprema za drvo i metal, hrana i ketering program, nameštaj i dizajn enterijera, završni građevinski radovi, oprema za kućinstvo, turizam, poljoprivredna mehanizacija, građevinska mehanizacija, baštenski alati i oprema, tekstil, montažna izgradnja kuća, potrošačka dobra i drugo.\nKao i u 2008. godini, Privredna komora Beograda je na sajamskom štandu u Sloveniji, bila domaćin privrednicima i preduzetnicima Beograda. Svoje proizvode i usluge na sajmu u Celju predstavilo je 17 privrednika i preduzetnika iz sledećih firmi: ''Toplica Invest'', Studio ''Maruška'', ''Dar Kozmetika'', ''Lika Sistem'', Fabrika elektro grejača „SREĆKO“, firma ''Milenium Soft'', Auto Centar ''NINIĆ'', turistička agencija ''Tron Tours'', firma ''NE – DA LAND'', SZTR ''Miljenović Zoran'', Centar za preduzetništvo opštine Palilula, firma ''Maleks'' i drugi. Sajam je okupio veliki broj privrednika iz Slovenije i cele Evrope, koji su imali prilike da uspostave dobre poslovne kontakte i propšire poslovanje i na druga tržišta.\nProšle godine sajam je posetilio preko 170.000 posetilaca na kome je svoje prizvode i usluge predstavilo preko 1.700 izlagača iz 33 zemlje Evrope. I ove godine, oko 300 novinara iz 120 agencija i redakcija je pratilo nastup privrednika na sajmu.


Jole мај 20, 2022, 3:56 по подне\nPredsednik Rusije Vladimir Putin razgovara sa članovima saveta za bezbednost Rusije. On je na sastanku rekao da je nakon početka rata u Ukrajini protiv Moskve, pokrenut pravi rat u informacionom prostoru i da je značajno porastao broj sajber napada.\n- Sajber-agresija protiv Rusije je propala, Moskva je spremna za napade - poručio je Putin.\nOn je dodao da je neophodno jačati odbranu ruskog digitalnog prostora, tu ne sme biti slabih tačaka, curenja ličnih podataka. To se ne sme dopustiti, rekao je ruski predsednik.\n- Principijelno je važno da se eliminiše curenje poverljivih podataka i ličnih podataka građana - rekao je ruski predsednik i naglasio značaj jače kontrole pravila korišćenja službene tehnike i komunikacija.\nU tom kontekstu on je rekao da smatra svrsishodnim da se razmotri pitanje stvaranja državnog sistema zaštite informacija.\n- Smatram da je svrsishodno razmatranje pitanja državnog sistema zaštite informacije. Čekam od vas konkretne predloge o tome koje dodatne korake treba da budu preduzeti u cilju osiguranja stabilnog rada informacione infrastrukture u organima vlasti i državne uprave - rekao je on.\nPutin je upozorio na to da se preduzimaju ciljani pokušaji da se iz stroja izvedu objekti kritično važne infrastrukture Rusije i društveno značajni portali i mreže.\nOZNAKE ZanimljivostiEUSvetPoznatiGlas Balkana INFONAJNOVIJE DANASVladimir PutinRusijaUkrajina


Demokrate: SD se služi političkim trikovima i napada žrtve političko-kriminalnih akcija | Aktuelno\nZašto nijeste pozvali na poštovanje zakona i sankcionisanje nakon očiglednog kršenja mjera na patriotskom skupu?\nUmjesto da osudi napad na funkcionere i aktiviste koalicije “Mir je naša nacija”, SD se služi političkim trikovima i napada žrtve političko-kriminalnih akcija, saopšteno je iz Demokratske Crne Gore.\n“Međutim, svakom građaninu Nikšića je jasno zašto je SD odlučio da štiti naoružane napadače, a napada časne i poštene ljude. To niti je slučajno niti iz neznanja, već zbog činjenice da ulični banditi upravo dolaze i djeluju po nalozima struktura kojima pripada i SD.\nU reagovanju protiv Radovića, SD neskriveno štiti i opravdava napadače, što je prije svega nemoralno i nečasno, ali očekivano od takve političke organizacije. Pozivanjem da se sankcioniše Radović, a ne napadači, ova partija nije daleko odmakla od onoga što je i ranije bila, dio autokratskog aparata koji odlučuje po partijskoj ili drugoj liniji, a ne po zakonima države Crne Gore”, navode u saopštenju.\nSD, kako navode, i dalje misli da nijesu kažnjiva krivična djela, ako su učinjena od strane njihovih članova ili po njihovim ili nalozima njima bliskih političkih struktura.\n“Gospodo iz SD-a, morate znati da je epoha takve politike okončana 30. avgusta, a biće zapečaćena 14. marta u Nikšiću.\nMeđutim, kriminalne strukture 14. marta odlaze sa SD-om iz Nikšića, a pobjeđuje multietnički i vazda antifašistički Nikšić. Za razliku od vaših metoda, mi pobjeđujemo znanjem i olovkom”, zaključeno je u saopštenju.\nPOLITIKA Aktuelno - 10.04.2021-14:47\nPoslanik Socijaldemokrata SD Damir Šehović kazao je da je Vlada bez obrazloženja odbila dopune Zakona o PDV-u koje je njegova partija predložila. Dopune su, kako...\nPOLITIKA Aktuelno - 10.04.2021-10:28\nKako smo mogli čuti, dva ministra- Spajić i Leposavić imaju dvojno prebivalište, što je u direktnoj suprotnosti sa propisima, ali i namjerom Vlade da...


Magazin Intermezzo – Nove kružne raskrsnice u Banjaluci\nNove kružne raskrsnice u Banjaluci\nPrva privremena kružna raskrsnica u Banjaluci postavljena je juče u naselju Starčevica na mjestu gdje se ukrštaju ulica Majke Јugovića i Slobodana Kusturića.\nKrstasta raskrsnica je gumenim elementima rekonstruisana u kružnu, a zbog toga je saobraćaj bio zatvoren od 4.30 do 19 časova.\nU Odjeljenju za komunalne i stambene poslove i poslove saobraćaja su rekli da će pratiti kakve je rezultate dalo ovo eksperimentalno rješenje.\nNa zvaničnom gradskom sajtu objavljeno je da je raskrsnica rekonstruisana primjenom montažno-demontažnih elemenata, koji su izrađeni od reciklirane plastike.\nElementi su veoma čvrsti i otporni na spoljašnje uticaje i opterećenje, a u toku montiranja su testirani na opterećenje od 25 tona.\nNadležni upozoravaju vozače da se pridržavaju postavljene saobraćajne signalizacije i napominju da vozila u kružnom toku imaju prednost, a vozači, koji ulaze u kružni tok iz bilo kojeg pravca, moraju da propuste vozila u kružnom toku.Vrijednost radova iznosi 29.000 KM, a izvelo ih je banjalučko preduzeće “Euroznak”.\nDanas je u Banjaluci potpisan i ugovor o izgradnji kružne raskrsnice kod Gradskog mosta\nGradonačelnik Banjaluke Slobodan Gavranović i direktor preduzeća “Kozaraputevi” Slobodanka Stevković potpisali su ugovor o izgradnji kružne raskrsnice kod Gradskog mosta u Banjaluci.\nPrema informacijama iz Odjeljenja za komunalne i stambene poslove i poslove saobraćaja, vrijednost ugovora iznosi 180.000 KM, a rok za izvođenje radova je 60 dana.\nVeć danas počeće pripremni radovi, a zvaničan početak izgradnje kružne raskrnice je 20. avgusta.\n- Analiza saobraćajnih tokova pokazala je da se u sadašnjem načinu odvijanja saobraćaja pojavljuju veliki vremenski gubici, što izaziva gužve i čekanja, a bezbjednost saobraćaja nije bila zadovoljavajuća, jer se dešavao veliki broj saobraćajnih nesreća. Na osnovu provedenih analiza, odlučeno je da se pristupi izgradnji kružne raskrsnice – kažu u ovom odjeljenju.\nZa vrijeme trajanja radova saobraćaj neće biti potpuno obustavljen, a iz Administrativne službe grada Banjaluka građane mole za razumijevanje i strpljenje.\nKada budu završeni radovi kod Gradskog mosta, to će biti četvrta kružna raskrsnica u Banjaluci.\nPočela druga faza izgradnje kružne raskrsnice\nSaobraćaj kružnim tokom od 1. septembra\nU Banjaluci potpisani ugovori vrijedni više od tri miliona KM\nPočinje gradnja mosta u Karanovcu


Magnum Optimum 1208, najinovativnije i ekološki najprihvatljivije pakovanje 2020. godine na Conai Packaging Award-u - Schoeller Allibert\nMagnum optimum 1208 najinovativnije i ekoloki najprihvatljivije pakovanje 2020 godine na conai packaging awardu \nPonosni smo što možemo podeliti sa vama vest da je naš Magnum Optimum 1208 na po sedmi put organizovanom Conai Packaging Award-u imenovan za jedno od najinovativnijih i ekološki najprihvatljivijih pakovanja 2020. godine.\nMeđu 289 projekata koji su učestvovali na takmičenju 2020. godine, samo je 160 prošlo u drugi krug, a nagrađene su samo 92 kompanije.\nNaš Magnum Optimum 1208 prošao je sve procene i dostigao 54. poziciju, dok niti jedan od proizvoda naših konkurenata nije svrstan među pobednike.\nO nagradi Conai Packaging Award\nNa ovom se takmičenju može učestvovati sa svim inovativnim sastavima pakovanja koji su lansirani na italijansko tržište između 2018. i 2019. godine, a nagrada je 500.000 EUR koju dele oni učesnici koji mogu da dokažu da su poboljšali svoje stare sisteme pakovanja stvorivši nove verzije, inovativnije i ekološki prihvatljivije u pogledu recikliranja, ponovne upotrebe i upotrebe reciklirane sirovine (iznos u evrima koji svaki pobednik može osvojiti zavisi o broju bodova dodeljenih predstavljenom proizvodu).\nSvi modeli ambalaže koji su učestvovali na takmičenju testirani su uzimajući u obzir procenu životnog kruga u smislu potencijala globalnog zagrevanja, bruto energetske potrebe i vodenog traga.\nSvi proizvodi koji su se pokazali zadovoljavajućim u pogledu najmanje 2 od gore navedena 3 pokazatelja prošli su u drugi krug; ove godine je predstavljeno 289 projekata, a samo je 160 prošlo prvu ocenu.\nDruga procena je bila usresređena na preciznije informacije poput LCA, tehničkih informacija, patentnih i drugih sertifikata, itd.\nOd 1968. godine Schoeller Allibert radi na unapređivanju operacija u lancima snabdevanja povezanim sa svim načinima transporta. Tokom ovog vremena, dokazali smo se kao lider na tržištu, inovator i posvećeni partner koji je razvio širo\nSavremeni distributivni centri se sve više automatizuju i digitalizuju, što se takođe naziva Industrija 4.0. Prelazak na veću digitalizaciju dovodi do smanjenja ljudskih interakcija i veće primene automatizovanog skladištenja i


Otac iz Ohaja odlučio je da nauči svoju desetogodišnju ćerku lekciju pošto je izbačena iz školskog autobusa. Naime, problematična devojčica je nekoliko puta maltretirala vršnjake i dva puta je izbačena iz autobusa zbog neprimernog ponašanja.\nPrvi put joj je otac izašao u susret i vozio je od škole do kuće, ali kad se incident ponovio, odlučio je da njegova ćerka mora da shvati da je njeno ophođenje prema drugoj deci neprihvatljivo. „Ova slatka devojčica je moja desetogodišnja ćerka koja je već drugi put izbačena iz školskog autobusa zbog zlostavljanja druge dece….“, otac je počeo priču.\nUmesto da je grdi, nakon izbacivanja iz autobusa, pratio ju je automobilom na putu do kuće kako bi bio siguran da je sigurno došla, ali je ujedno želeo da njegova ćerka nauči lekciju, odnosno da joj više nikad neće biti tolerisano ranije ponašanje i da će svaki put morati da snosi posledice. Devojčica mora da bira – ili će da se lepo ponaša ili će svaki dan morati da hoda peške 8 kilometara od kuće do škole i natrag.\n„Mnogi roditelji se možda neće složiti sa ovim, ali ja radim ono šta osećam da je ispravno da moja ćerka nauči lekciju i prestane da maltretira drugu decu! Deco, ako ovo gledate, molim vas, niko ne sme zlostavljati drugu decu“, rekao je između ostalog ovaj divan otac.


Sponzorstvo od 25 hiljada eura KK Teodu | Radio Jadran\nPočetna Sport Sponzorstvo od 25 hiljada eura KK Teodu\nSponzorstvo od 25 hiljada eura KK Teodu\nKompanija Adriatic Marinas – Porto Montenegro nastavlja partnersku podršku Košarkaškom klubu Teodo iz Tivta donacijom od 25.000 eura za 2021. godinu, saopšteno je iz kompanije, a izvršni direktor, David Margason najavljuje veću podršku u obogaćivanju sportske i rekreativne ponude Tivta.\n“Porto Montenegro i Opština Tivat planiraju ozbiljnu saradnju u razvoju programa zajedničkih sportskih aktivnosti, uključujući jedinstvene wellness sadržaje hotela SIRO u novom dijelu Porto Montenegra pod nazivom Boka Place. Takođe, planiramo da uključimo i druge specijalizovane partnere iz niza različitih sportskih disciplina, kako bismo sportsku i rekreativnu ponudu grada Tivta doveli na zavidniji nivo. Zadovoljstvo nam je što smo se i ove godine udružili s KK Teodo i pomogli većim sponzorskim paketom u odnosu na prethodne godine, što omogućava ambicioznije zajedničke planove za dalji razvoj Kluba. Teodo je sportski simbol grada Tivta.”, izjavio je izvršni direktor kompanije Adriatic Marinas David Margason.\nSekretar kluba Dragan Perić, naglašava da će sredstva dobijena od kompanije Adriatic Marinas biti usmjerena ka mladim igračima kojima klub želi omogućiti nastup u LA i ABA ligi.\n„I pored svih izazova uslovljenih koronavirusom, siguran sam da nas očekuje uzbudljiva i uspješna sezona. Pred nama su utakmice LA crnogorske lige i Kupa Crne Gore, a u regionalnoj Balkanskoj ligi smo na korak od plasmana u drugu fazu takmičenja. Naš cilj je kvalitetan i stručan rad sa domaćim, mladim igračima, kojima želimo omogućiti da se takmiče u Prvoj i ABA ligi, jer to naš grad sa svim svojim potencijalima zaslužuje, a jako partnerstvo sa Porto Montenegrom samo potvrđuju ambicioznost naših planova.”- ističe Perić.\nKošarkaški klub Teodo jedan je od više desetina partnera iz Tivta sa kojima kompanija Adriatic Marinas realizuje godišnju sponzorsku saradnju.\nPrethodni članakČekajući nastupe članovi “Sloge” uredili prostorije društva, restaurirali nošnju\nSledeći članakTivat: Povrijeđeni muškarac izvučen iz jame


Predstavljen Izveštaj o društveno odgovornom poslovanju i održivom razvoju za 2012. godinu - Titan\nPredstavljen Izveštaj o društveno odgovornom poslovanju i održivom razvoju za 2012. godinu\nU Kosjeriću smo, 24. oktobra 2013. godine predstavili Izveštaj o društveno odgovornom poslovanju i održivom razvoju za 2012. godinu. Izveštaj, koji naša kompanija objavljuje treću godinu zaredom, ispunjava najviše međunarodne kriterijume po standardima Inicijative globalnog izveštavanja (Global Reporting Initiative), a verifikovala ga je nezavisna revizorska kuća KPMG Srbija. Ocena B+, koju je dobio Izveštaj, na najbolji način ilustruje nastojanja Titan Cementare Kosjerić da stalnim praćenjem rezultata doprinese unapređenjima u neposrednom okruženju i društvu uopšte.\nOstali učesnici skupa, direktorka za društveno odgovorno poslovanje TITAN Grupe, predstavnik revizorske kuće KPMG i Odbora za održivi razvoj Privredne komore Srbije istakli su veliki značaj koji izveštavanje o održivom razvoju ima, kako za kompanije, tako i za društvo uopšte. Proces izveštavanja omogućuje unapređenje nivoa transparentnosti poslovanja, ali i uključivanje zainteresovanih strana, čiji predstavnici povratnim informacijama mogu uticati na aktivnosti koje kompanije sprovode.\nPošto je događaj osmišljen kao dodatna prilika za direktnu komunikaciju sa sugrađanima, njihovi komentari i sugestije pažljivo su beleženi, da bi, zajedno sa strategijom kompanije i poslovnim okolnostima, bili uvršteni u naredne izveštaje Titan Cementare Kosjerić.\nIzveštaj o društveno odgovornom poslovanju i održivom razvoju Titan Cementare Kosjerić za 2012. godinu možete preuzeti na stranici Izveštaji, kao i u Info Centru Titan Cementare Kosjerić.


Novogodišnji koncert Bečke filharmonije - bez publike - MediaSfera\nNovogodišnji koncert Bečke filharmonije – bez publike\nNovogodišnji koncert Bečke filharmonije održaće se 1. januara, kao i svake godine, ali ovaj put bez publike zbog pandemije koronavirusa.\nAustrijska vlada odlučila je da do 7. januara neće biti koncerata sa publikom u Austriji i tako će biti i na najvećem muzičkom događaju kojim se ulazi u novu godinu.\nDirektor Bečke filharmonije Danijel Frošauer najavio je da će novogodišnji koncert biti održan u praznoj dvorani.\n„Moraćemo da se prilagodimo situaciji da nema publike koja će aplaudirati, što je novo iskustvo za orkestar. Moraćemo nešto dramaturški da smislimo”, objasnio je on, prenosi Tanjug.\nBečka filharmonija neće ostati potpuno bez aplauza, pošto je javni servis Austrije (ORF), koji prenosi koncert uživo, smislio interaktivne ovacije.\nU saradnji sa jednim preduzećem u Gracu uspostavljena je platforma zahvaljujući kojoj svaki registrovani gledalac može da aplaudira na kraju oba dela koncerta, a taj aplauz će se čuti i u Zlatnoj dvorani „Muzikferajna” preko 20 zvučnika.\nFrošauer kaže da se nikada nije razmišljalo o otkazivanju koncerta.\n„Bilo bi nemoguće da nema tog koncerta, i u međunarodnim razmerama”, naglasio je Frošauer, podsetivši da koncert prati više od 30 miliona gledalaca pred malim ekranima širom sveta.\nTaj koncert je, podvlači, poruka celom svetu.\nKoncertom će dirigovati Rikardo Muti, a program je fokusiran na Štraus dinastiju.\nKako koncert ne bi ugrozio zdravlje muzičara, bečka filharmonija primeniće sve važeće mere.\nTako će muzičari biti podeljeni u dva pula, jedan orkestar bečke opere i drugi za koncert, koji će biti redovno testirani.\nO finansijskim posledicama korona krize on nije želeo detaljno da se izjašnjava, izuzev da Bečka filharmonija zbog pandemije ima velike gubitke.\nTako je otkazano 35 koncerata tokom prvog zaključavanja, na proleće, što je bio veliki finansijski udar.\nTagovibec korona virus Muzikferajn novogodišnji koncert Rikardo Muti\nGalerija Kulturnog centra Beograda: Koncerti u decembru\nBečki Novogodišnji koncert u vreme korone


Radojević obišao Nadalj - POLJOPRIVREDNIK specijalizovani list za selo\nRadojević obišao Nadalj\nDatum kreiranja petak, 19 jun 2020 08:40\nPokrajinski sekretar za poljoprivredu, vodoprivredu i šumarstvo Vuk Radojević juče je posetio mesto Nadalj u opštini Srbobran.\n-Ovo je ugovor koji smo potpisali u decembru prošle godine zajedno sa Opštinom Srbobran, ukupne vrednosti oko 30 miliona dinara i na ovaj način ćemo u potpunosti zameniti vodovodnu mrežu u Nadalju. Takođe, ovo je najbolji pokazatelj kako u kontekstu ruralnog razvoja možemo da radimo na poboljšanju kvaliteta života u seoskim naseljima, rekao je Radojević.\n-U mandatu ove Pokrajinske vlade potpisali smo četiri ugovora vredna blizu osam miliona dinara, od toga je subvencija Pokrajinskog sekretarijata za poljoprivredu, vodoprivredu i šumarstvo bila blizu pet miliona dinara, nabavljeni su novi sistemi i oprema za navodnjavanje kap po kap, tifoni i solarni paneli kao izvor energije. Ti paneli su nešto na čemu Sekretarijat insistira i što smo finansirali kako prošle, tako i ove godine, tako da mi je drago što smo u prilici da vidimo kako oni funkcionišu u praksi, rekao je Radojević.\n-Sa Pokrajinskim sekretarijatom za poljoprivredu, vodoprivredu i šumarstvo otpočeli smo divnu saradnju u proteklih par godina, a ono najvažnije u svemu tome jeste kontinuitet koji mi kao korisnici sredstava, a pre svega kvalitetnih ideja i programa koje Sekretarijat pruža, možemo da imamo u razvoju. Kroz taj kontinuitet mi gostima možemo da prikažemo spoj modernog i tradicionalnog, kao i to da možemo proizvesti neke proizvode koristeći sisteme za navodnjavanje, te da ćemo na taj način poštovati prirodu i koristiti obnovljive izvore energije kako je sekretar Radojević pomenuo, rekao je Nićin.


Obama: Potrebno dvostranačko rešenje\nPredsjednik Barak Obama je na jučerašnjem skupu u Virdžiniji ponovo predstavio svoj prijedlog za smanjenje potrošnje i sve većeg nacionalnog duga. Predsjednik je kazao da bi neuspjeh tog plana mogao da ima ozbiljne posljedice po ekonomiju, ali je izrazio optimizam da će demokrate i republikanci na kraju postići sporazum o potrošnji. Agencija za finansijske usluge “Standard and Purs” upozorila je da bi Sjedinjene Države mogle da izgube trostruki A rejting, ukoliko zakonodavci ne uspiju da se dogovore.\nDok svijet pažljivo prati da li najveća svjetska ekonomija može da dovede u red sopstvenu finansijsku situaciju, predsjednik Obama pokušava da prenese poruku o podijeljenoj odgovornosti, u okviru koje obje partije mogu da prevaziđu ideološke razlike i nađu rješenje za sve veći budžetski deficit.\n"Demokrate i republikanci saglasni su da bi trebalo da smanjimo deficit. U stvari, postoji opšta saglasnost da moramo da smanjimo potrošnju za oko četiri hiljade milijardi dolara u narednom srednjoročnom periodu. Kada ljudi u Vašingtonu mogu da se slože oko bilo čega, onda je to dobar znak.”\nMnogi međutim nisu optimisti, s obzirom na to da je nacionalni dug trenutno 14 hiljada millijardi dolara i da dalje raste. Agencija “Standard and Purs” je u ponedeljak snizila ekonomske izglede za Sjedinjene Države sa stabilnih na negativne, što je izazvalo veliki pad akcija na američkoj i evropskim berzama.\n"To smo uradili zato što u svijetlu daljeg povećanja vladinog duga nismo sigurni da li Kongres i administracija, kao što to sada pokušavaju, mogu da postignu sporazum u narednih nekoliko mjeseci ili prije izbora naredne godine”, kaže Dejvid Birs, analitičar agencije "Standard and Purs."\nRepublikanci žele da smanje potrošnju za šest hiljada milijardi dolara u narednoj deceniji, rezanjem troškova za zdravstvenu zaštitu i druge socijalne programe, dok Obama predlaže smanjenje domaće potrošnje i povećanje poreza za bogate. Portparol Bijele kuće Džej Kerni smatra da će obje strane, uprkos razlikama, uspjeti da postignu dogovor o pitanju od nacionalne važnosti.\n"Mislim da će politički proces nadmašiti očekivanja ‘Standarda and Pursa’. Predsjednik je jasno stavio do zanja da želi dvostranačko rješenje, odnosno da stranke nađu zajednički jezik o važnom pitanju fiskalne reforme.”\nAnalitičari smatraju da bi izostanak dogovora mogao da ima dalekosežne posljedice.\n"Ukoliko Sjedinjene Države izgube trostruki A rejting, troškovi pozamljivanja bili bi veći za sve. Dolar bi oslabio i ostatak svijeta bi bio manje spreman da kupuje obveznice američke vlade. Tako bi svi trpjeli posljedice snižavanja američkog rejtinga”, smatra direktor investicione kompanije Pimko, Mohamed el-Erijan.\nOliver Rot, iz njemačke banke “Kloze Zajdler”, međutim vjeruje da bi sama prijetnja snižavanjem mogla da natjera američke zakonodavce na saradnju.\n"Ne vjerujem da je Amerika trenutno blizu propasti. ‘Standard and purs’ im je međutim u uručio žuti karton i sada treba da odluče da li će nastaviti da rade kao i do sada ili će morati da promijene politiku u pogledu duga.”\nAmerička vlada će ove godine, kako se očekuje, ući u rekordan deficit od hiljadu i 500 milijardi dolara, zbog čega će zakonodavci ponovo morati da povećaju limit za zaduživanje. “Standard and purs” ističe da bi Sjedinjene Države, ukoliko ne izađu sa planom, mogle da izgube sadašnji rejting za dvije godine.


Napravite kupovine na Free Live Sex Cams | pot-8 i dobijte do 200 žetona bonusa svakog dana!\n1. Tokom kampanje, pot-8.com će nagrađivati 5 članova svakog dana ('Dan' se definiše tako da počinje u 00:00am GMT+2 i završava se u 11:59pm GMT+2).\n2. Besplatni žetoni će biti kreditovani na pobedničke pot-8.com naloge u roku od par sati.\n5. pot-8.com rezerviše pravo da menja ova zvanična pravila i vrednost nagrada u sopstvenoj diskreciji.\n6. pot-8.com rezerviše pravo da otkaže kampanju u sopstvenoj diskreciji. Učešćem u kampanji, učesnici se slažu da neće imati prava na bilo kakve nagrade u slučaju otkazivanja.


Vesti online / Vesti / Hronika / Burna noć u BG: Četiri saobraćajke, tuča posle utakmice\nPrema njegovim rečima, u 19.11 sati na autoputu na početku "Gazele", u smeru ka Nišu, povređen je 38-godišnji muškarac, koji je potom prevezen u Urgentni centar.\nU Ulici Džordža Vašingtona, u 20.33 sati, povređen je 42-godišnji muškarac, koji je zbrinut na licu mesta i odbio je dalji transport.\nU 22.47 sati na izlazu iz tunela na Zelenom vencu povređen je 17-godišnji mladić, koga je ekipa Hitne pomoći zbrinula na licu mesta i nije vožen u zdravstvenu instituciju.\nJutros u 07.05 sati u Mirijevu, u Ulici Nikole Doksata, povređene su dve osobe kada je automobil udario u ogradu.\nHitna pomoć je noćas imala ukupno 92 intervencije od kojih 19 na javnom mestu, a za pomoć su se, od hroničnih bolesnika, najviše javljali astmatičari. Bilo je i slučajeva alkoholisanih i tuča posle sinoćne utakmice, naveo je Lutovac.


Radovi u ulici Cara Dušana na rekonstrukciji kolovoza i trotoara, kao i na izgradnji kružnog toka na raskrsnici ove i ulice Nikole Pašića koji su počeli 18. novembra, biće završeni u predviđenom roku od tri meseca, rekao je prilikom današnjeg obilaska radova Gradonačelnik Niša Darko Bulatović.\nOn je u razgovoru sa izvođačima radova, koji radove izvode na svim niškim gradilištima u ovom momentu, rekao da od njih očekuje maksimalno profesionalni odnos i završetak poslova u predviđenim rokovima. „Ja odgovaram građanima i ne želim da ulice koje su raskopane u takvom stanju ostanu do proleća i da izazovu pravi haos u gradu, jer može doći do povrđivanja građana i do mnogih drugih problema“, kaže Bulatović. On je dodao da Grad neće tolerisati probijanje rokova jer je interes građana na prvom mestu i njemu sve treba podrediti. Takođe je izrazio nadu da će Dušanova ulica biti završena i ranije zbog njenog ogromnog značaja i velike frekventnosti saobraćaja.\nGradonačelnik je poručio da će se od sada raditi po drugačijim pravilima, da sva javno-komunalna preduzeća moraju da prate izvođenje radova jer ponovno prekopavanje ulica, što je u ranijem periodu bio slučaj, neće biti moguće. Na nvinarska pitanja zbog čega su radovi u Dušanovoj otpočeli tek u novembru, gradonačelnik je odgovorio da je novo gradsko rukovodstvo samo poštovalo skupštinsku odluku i okončanje procedura za povlačenje sredstava iz kredita, koji je Grad uzeo u prethodnom mandatu.“ Javna nabavka završena je neposredno pre 18. novembra i mi smo se odmah latili posla. Vremenski uslovi neće uticati na kvalitet radova, o kome računa vodi nadzor, kao ni na rok za završetak“. Inače, vrednost ugovora sa Preduzećem za puteve koje izvodi radove u Dušanovoj, je 23 miliona dinara.\nSledeća objava: ODRŽAN ANTIKORUPCIJSKI DIJALOG\nPrethodna objava: Konstituisan Savet za ljudska i manjinska prava\n6. jula 2022., 11:52 h